text: Mor la xef barcelonina Mey Hofmann | Cupatges
  Redacció | 03/05/2016 a les 12:50h
  Arxivat a: Gastronomia, Mey Hofmann
  Foto: Escola Mey Hofmann
  La propietària de l'escola de cuina Hofmann -oberta el 1982-, ha mort a l'edat de 69 anys víctima d'un càncer.
  Hofmann, originària d'Alemanya, deixa un gran llegat gastronòmic amb una escola de postres i 2 restaurants, La Taverna de Hofmann i Hofmann Bistrot.
  Per la seva escola de rebosteria i postres han passat centenars d'alumnes i el restaurant de l'escola va assolir el 2004 una estrella Michelin, convertint-se així en el primer restaurant d'una escola en aconseguir l'estrella a Europa.
  Mey Hofmann ha estat un dels referents de la nostra cuina i, al costat de cuiners com Santi Santamaria, Carme Ruscalleda o Ferran Adrià, va ser de les primeres en exportar l'alta cuina catalana arreu del món.